Onnelliset kohtaa

Onnelliset kohtaa on Scandinavian Music Groupin ensimmäinen studioalbumi, joka julkaistiin 9. syyskuuta 2002. Albumi on yhtyeen albumeista toistaiseksi 
parhaiten menestynyt. Levyn myynti ylitti kultalevyyn oikeuttavan määrän julkaisuvuonnaan. Sittemmin sitä on myyty platinalevyyn oikeuttava määrä, yli 30 000 kappaletta.

Onnelliset kohtaa oli Suomen virallisella albumilistalla yhteensä kahdeksan viikkoa, joista listan kärkeen se nousi ensimmäisellä listaviikollaan (37/2002). Albumilistalta tippumisen jälkeen albumi nousi vielä kahdeksi viikoksi mid-price-listalle lokakuussa 2003.

Albumilta julkaistuista singleistä "Tällaisena kesäyönä" ja "Kun tuuli oli viilee" sijoittuivat singlistalle. Albumilta julkaistut neljä singleä eivät saaneet kovin paljoa radiosoittoa, lukuun ottamatta kappaletta "Minne katosi päivät", josta tuli melko suuri hitti. Kappale ei kuitenkaan sijoittunut lainkaan singlelistalle, sillä se julkaistiin vain promootiosinglenä.

Arvostelut

Desibeli.net -sivuston arvostelussa Miika Jalonen kommentoi albumin olevan ”neutraali, vaaraton ja särmätön”. Jalonen sanoi albumin parhaiden kappaleiden olevan albumin alussa. "Kun tuuli oli viilee" -kappaleen bassokuvio on Jalosen mukaan ”mainion rouhea”. "Minne katosi päivät" -kappaleen C-osan sanotaan olevan levyn paras yksittäinen hetki. Albumin yleistunnelman sanotaan olevan ”vaisuhko”.

Mesta.netin Jouni Hirnin tekemässä arvostelussa albumia kehutaan puolestaan ”yllättävän hyväksi albumikokonaisuudeksi”. Sekä Hirn, että Soundi-lehden arvio sanovat, ettei kappaleiden sävellyksissä ole pyritty hittihakuisuuteen, mutta sitä kuitenkin pidetään hyvänä asiana.

Kappaleet

 "Kun puut tekee seittiä" -kappaleen jälkeen on piiloraitana "Jos osaisin" -niminen kappale.

Singlet
 Vuosi  Kappale  Latauslista  Singlelista 2002  "Kun tuuli oli viilee"  –  3   "Tällaisena kesäyönä"  –  7  "Minne katosi päivät"(Promosingle)  –  –  "Ei mun oo hyvä olla yksin"  –  – 

 Lähteet 

Luokka:Vuoden 2002 esikoisalbumit
Luokka:Scandinavian Music Groupin albumit